বিপাকে প্রিয়াঙ্কা গান্ধীর স্বামী রবার্ট বঢরা, চার্জশিট জমা ইডির

ওয়েবডেস্ক- বিপাকে কংগ্রেস (Congress) সাংসদ (MP) প্রিয়াঙ্কা গান্ধীর (Priyanka Gandhi) স্বামী রবার্ট বঢরা (Robert Vadra)। আর্থিক তছরুপ মামলায় তার বিরুদ্ধে চার্জশিট জমা দিল ইডি (ED)। কংগ্রেস আমলে প্রতিরক্ষা ক্ষেত্রে ৪০০ কোটি টাকার দুর্নীতির অভিযোগ ওঠে অস্ত্র ব্যবসায়ো সঞ্জয় ভাণ্ডারীর বিরুদ্ধে। সেই মামলায় তদন্ত করতে গিয়ে রর্বাট বঢরার নাম সামনে আসে।

এবার দিল্লি আদালতে অভিযোগপত্র জমা পড়ল, যা চার্জশিটের সমতুল্য। কংগ্রেস সাংসদ প্রিয়াঙ্কা গান্ধীর স্বামী রবার্ট বঢরার বিরুদ্ধে চার্জশিট দাখিল করেছে এনফোর্সমেন্ট ডিরেক্টরেট। ৬ ডিসেম্বর আদালতে এই মামলার শুনানি হবে।

গত জুলাইতেই রবার্ট বঢরাকে জেরা করে এনফোর্সমেন্ট ডিরেক্টরটে (ইডি)।

আরও পড়ুন- ৪০০ পার দিল্লির AQI, পাল্লা দিয়ে পড়ছে তাপমাত্রার পারদ

জুলাই মাসে, ভান্ডারীর ​​মালিকানাধীন লন্ডনের ১৯, ব্রায়ানস্টন স্কয়ার এবং ১৩, বোর্ডন স্ট্রিটে অবস্থিত গ্রোসভেনর হিল কোর্টের দুটি সম্পত্তির মামলায় বঢরাকে পাঁচ ঘন্টা জিজ্ঞাসাবাদ করেছিল সংস্থাটি। ইডি দাবি করেছে, এইগুলি রবার্ট বঢরার বেনামি সম্পত্তি। ব্রায়ানস্টন স্কয়ার সম্পত্তি ২০০৯ সালে ভান্ডারী অধিগ্রহণ করলেও, এর জন্য তহবিল দিয়েছিলেন বঢরা। এত পর গত ৫ জুলাই বঢরা ঘনিষ্ঠ অস্ত্র ব্যবসায়ী সঞ্জয়কে পলাতক ঘোষণা করে দিল্লির আদালত। বর্তমানে ইংল্যান্ডে রয়েছেন অস্ত্র ব্যবসায়ী সঞ্জয়।

২০২০ তে ইংল্যান্ডে তাকে গ্রেফতার করা হলেও, সেই সময় ১.২ মিলিয়ন ডলার এবং পাসপোর্ট জমা রেখে জামিন পান তিনি। এর পর থেকে সেন্ট্রাল হলে গৃহবন্দি অবস্থায় থাকছিলেন। রোজ থানায় হাজিরা দিতে হত তাকে। সঞ্জয়কে ভারতে ফেরানোর আপ্রাণ চেষ্টা করছে কেন্দ্র সরকার। তাঁর বিরুদ্ধে অভিযোগ, ইউপিএ জমানায় প্রতিরক্ষা ক্ষেত্রে চুক্তির জন্য ৪০০ কোটি টাকা বিদেশি সংস্থার কাছ থেকে পেয়েছিলেন তিনি। তার পর থেকেই বিদেশে। দুবাইতে একাধিক সংস্থার সঙ্গে অবৈধ লেনদেনের অভিযোগ রয়েছেন।

দেখুন আরও খবর-